

**Μαγική βραδιά στους Μεσογειακούς!**

**Συγχαρητήρια από ΚΟΑ**

Μαγική βραδιά για την κυπριακή αποστολή στους Μεσογειακούς Αγώνες που διεξάγονται στο Οράν της Αλγερίας. Η αποστολή της Κύπρου πανηγύρισε μέσα σε διάστημα μικρότερο της μίας ώρας τέσσερα μετάλλια (τρία χρυσά κι ένα αργυρό) σε στίβο και κολύμβηση!

Συγκεκριμένα η Κάλια Αντωνίου κατέκτησε το χρυσό στα 100μ. ελεύθερο στην κολύμβηση, ενώ στον στίβο ο Μίλαν Τραΐκοβιτς πήρε το χρυσό στα 110μ. εμπόδια με χρόνο 13.34, ο Απόστολος Παρέλλης το χρυσό στη δισκοβολία με βολή στα 63.59μ. και η Ολίβια Φωτοπούλου το αργυρό στα 200μ. με χρόνο 23.01!

Αξίζει να αναφέρουμε ότι είναι το δεύτερο μετάλλιο στους Μεσογειακούς Αγώνες για την Κάλια Αντωνίου που πήρε επίσης το χάλκινο μετάλλιο στα 50μ. ελεύθερο και το τρίτο μετάλλιο για την Ολίβια Φωτοπούλου, η οποία κατέκτησε το χάλκινο μετάλλιο στα 100 μ. και στη σκυταλοδρομία 4Χ100.

Συνολικά η Κύπρος μας έχει πανηγυρίσει ήδη 14 μετάλλια: πέντε χρυσά, δύο αργυρά και επτά χάλκινα!